經數: 二八○八

經名: 攝論章卷第一

頁數: 一○三一

上	欄

修□路者. 是天竺語音輕重. 此處名別有三.

一名法本如. 尋敎悟理. 名敎爲本. 詮旨相稱

曰如. 二名經. 如雜心云契經等. 契者契當也.

經者言能詮表事等於經也. 此之二名此方

言敎名也. 三名爲□者. 但彼處以一名名二

法. 此卽二名名二法. 如此名縷爲□. 名聖人

言敎爲經. 若彼此一法若有名者. 以此名□

彼名. 若法彼有此無. 卽以義用以□名. 如彼

覺用名佛. 此卽名覺也. 毘尼藏名有四種.

一毘尼. 二毘那耶. 三波羅提木叉. 四名尸羅.

此名有四. 三名行體名. 一名能詮名. 三名者

□對餘三. 卽是毘尼者此方名滅. 凡論滅義

有三. 一果中涅槃滅. 二因中彌留陀滅諦滅.

三戒能滅諍名毘尼滅. 戒體非滅. 戒能除業.

是戒之義用. 故入大乘論云. 佛敎二乘菩薩

淨已三業乃至成佛. 兼及衆生滿足一切尸

波羅蜜. 乃至當知摩訶衍者隨順毘尼. 毘那

耶者. 天竺語音差別. 解義與毘尼同波羅提

木叉者. 此名解脫解脫有二種. 一無法解脫.

二有法解脫. 相續解脫經云. 五分法身名解

脫. 胡音云毘木叉. 涅槃解脫胡音直云木叉.

此二解脫是果解脫. 是戒因所得. 故遺敎經

云. 戒是解脫之本故名波羅提木叉. 若依雜

心. 波羅提木叉者. 防惡戒故. 入七衆故. 故名

波羅提木叉. 此偏就因中解義. 尸羅者此名

淸□. 以離身口業熱故. 雜心論云. 尸羅者淳

善義. 不害心起故身口淳善慈心動發. 離害

心所起身口業故名身口淸□. 此處能詮名

律者. 詮量是律義. 前四爲律敎所詮論犯非

中	欄

犯. 犯者有輕重. 此就敎釋. 若就所詮戒行說.

示行者令依戒法身口離過住如法處. 此調

伏以解律. 淨名經云. 故佛爲說剛强之語以

調伏之. 乃至下文就律法調伏故名以一切

苦切之言. 乃可入律. 阿毘曇藏從所詮有二

名. 一阿毘曇摩. 二名阿毘達摩. 能詮有四名.

一名毘婆沙. 二優婆提舍. 三名摩德勒伽. 四

名摩夷. 阿毘曇摩者. 阿之言無. 毘之言比. 曇

摩者法. 此稱無比法. 慧行最勝過於戒定故

名無比. 廣解無比. 所以依婆沙有九論師有

二十九復次解釋. 如業章所明. 阿毘達摩者.

天竺語音左右解義與阿毘曇摩同. 二毘婆

沙者此云廣說. 三優波提舍者□名論義. 摩

得勒伽者此云行境界. 摩夷者此名母說亦

名行母

第二體性者. 此之三藏體性. 若欲依兩論宗

分別. 如十二部中已說. 今且依大乘略明其

體. 若就詮旨有異名義互爲客. 卽用諸佛法

□圓音名味句阿含爲體. 然此阿含要具三

義. 謂數習相續次第. 相無相有無相對卽無

所有爲量. 攝相就體卽唯智爲性. 此粗如淨

土用唯識爲體. 故攝論云. 最淸淨自在唯識

智爲相

第三起說因緣者. 若依攝大乘論有九因緣.

初三番爲生解除迷攝住一境捨離斷常持戒

離業得正智捨邪見. 次三番明能成三行. 後

三番爲成四無□辨. 有此三三九義故立三

藏. 就初三內. 一立修多羅者. 爲成聞慧除衆

生疑故. 論云. 立修多羅爲對治他疑惑. 若人

下	欄

於義中起疑. 爲令得決定智故. 二爲立毘尼

者. 爲成戒行捨離斷常故. 論云. 爲對治受用

二邊故別立毘那耶. 又論云. 由佛遮有罪過

受用立毘那耶對治樂行邊. 此明佛立毘尼

敎捨身口受用時過. 由佛隨喜無罪過受用

立毘那耶對治苦行邊. 此明順法成就身口

善業爲佛隨喜讚嘆故. 三立阿毘曇摩者. 爲

得正智對治見取偏執煩惱故. 論云. 爲對治

自見取偏執故別立阿毘達摩. 能顯無倒實

法相故. 第二三義中. 一立修多羅者. 欲以修

多羅詮三行故. 故論云. 爲說三種修學故別

立修多羅. 二立毘那耶者. 爲明修戒定故. 論

云. 爲依戒依心學故別立毘那耶. 何以故. 若

人持戒則心無悔. 由無悔故能次第得定. 三

立阿毘達摩者. 爲成依慧故. 論云. 爲成依慧

學故別立阿毘達摩. 何以故. 能簡擇無倒義

故. 第三三義中. 一立修多羅者. 爲說法義辭

樂故. 論云. 正說法及義由修多羅. 二立毘那

耶者. 爲成戒行離障得成就四辨故. 論云. 成

就法義由毘那耶. 何以故. 若人修行戒毘那

耶. 三立阿毘達摩者. 明由於敎緣於四境成

無□智用故. 故論云. 法義決定勝智由阿毘

達摩. 由此九因緣故立三藏. 是名起說因緣

第四辨差別相者. 先依大乘. 次依毘婆沙. 依

大乘者. 將欲明差別先辨無差別. 一就意所

顯無二故無差別. 故攝論云. 見修多羅等十

二部經同顯一眞如味故. 第二敎體不二故

無差別. 故維摩經云. 諸佛一音廣說法. 衆生

隨類各得解. 第二明差別者. 約就所詮三行.

經數: 二八○八

經名: 攝論章卷第一

頁數: 一○三二

上	欄

故攝論云. 爲說三種修學故. 爲成依戒依心

學故. 爲成依慧學故. 次依毘婆沙者. 於中有

二. 一爲明差別先辨無差別. 故廣論云. 修多

羅毘尼阿毘曇摩有何差別. 或有說者無有

差別. 所以者何. 從一智海佛所出故. 因大慈

心說故. 二亦有差別. 於中有六對. 一隨名定

法. 名別故法別. 故論云. 云何差別. 卽名差

別. 所謂此修多羅此毘尼此阿毘曇. 二約所

詮三行辨差別. 論云. 爲分別心名修多羅. 爲

分別戒名毘尼. 爲分別慧名阿毘曇. 若依入

大乘論. 修多羅者分別因果. 阿毘曇者分別

法相. 亦斷煩惱淨己三業名毘尼. 三就方便

趣入不同辨差別. 故論云. 修多羅中應次第

心. 以何等故. 世尊說. 此毘尼中應因緣心. 如

說此戒緣何事暇. 阿毘曇中應以相心不以

次第. 四就起因不同辨差別. 故論云. 修多羅

依力明說. 毘尼依大慈故說. 阿毘曇依無畏

故說. 五對所詮法相辨差別. 故論云. 種種雜

說名修多羅. 廣說戒律名曰毘尼. 說總相別

相名阿毘曇. 六攝益不同辨差別. 於中有二.

一爲修習福智. 故論云. 未種善根令種善根

名修多羅. 已種善根令成熟名曰毘尼. 善根

已熟得正解脫名阿毘曇. 二攝起解行. 故論

云. 初入法者名修多羅. 已入法者爲受持戒

名曰毘尼. 已受戒爲令正解名阿毘曇. 是名

差別也

第五詮旨分別者. 於中有二. 一就三行明詮

旨. 二通就諸法明詮旨. 三行者有二說不同.

一依小乘毘婆沙. 修多羅藏詮定. 毘尼藏詮

中	欄

戒. 阿毘達摩詮慧. 問曰. 若依三學次第先戒

次定後慧. 今三藏以何義故初定中戒後慧.

解云. 若通論受戒明義. 先戒次定後慧. 今約

定共道共解義. 是故先定次戒後慧. 亦可三

藏中修多羅者從詮作名. 餘二就所詮得名.

但詮義在初. 是故先擧. 非謂行時先定次戒

後慧. 二依攝論. 修多羅藏總集三學能詮. 毘

尼藏中通明戒定. 阿毘達摩藏單明其慧. 故

論云. 復次爲說三種修學故立修多羅藏. 爲

依戒依心學故別立毘那耶. 爲成依慧學故

別立阿毘曇. 二通就諸法明詮旨. 於中有三.

一就修多羅. 二就毘尼. 三就阿毘曇辨差別.

修多羅所詮差別者. 或說四種九種二十九

種. 四種者有兩番四種. 一依相續解脫經. 何

等爲四事. 一謂聞事. 二歸事. 三戒事. 四

菩薩事. 深密解脫經有四. 初二同前. 三名學

事. 四名菩提事. 二依攝論. 修多羅有四義. 一

依二相三法四義. 依者是處是人是用. 依此

三佛說修多羅眞俗二諦差別名相. 如彼廣

說. 九事二十九事如相續解脫經廣說. 毘尼

所詮差別. 或說四或說六或說七. 四者如攝

論說. 六者如大集經說. 七者如相續解脫經

說. 摩德勒伽藏所詮有十一種相. 宣通分別

廣說顯示是名摩德勒伽藏. 此如深密解脫

經中廣說

第六明對治障者. 皆別有三. 一明三藏敎緣

生解對治障別. 二明所詮三行對治法. 三明

戒對定慧辨同異. 第一者修多羅藏生解除疑

惑. 毘那耶生解除二邊情執. 阿毘曇生解除

下	欄

見取偏執煩惱. 此義如前三藏因緣引攝論

爲證中已說. 第二所詮三行對治法者. 於中

有二. 一明三行別治. 二明於慧別治中有二.

一對煩惱業苦. 慧由理成解觀除迷義對煩

惱. 身口淨業能除不善業爲所治. 定爲樂行

是苦對治. 二對粗細與性. 戒防粗業. 定遣細

亂. 慧心行空則能除性. 此兩對遮永通論. 故

論云. 何處救度. 以何救度. 云何救度成. 何處

救度者. 謂煩惱業苦. 以何救度者. 授三學

攝取故. 云何救度成者. 謂二種涅槃界. 二但

明慧斷就永處爲語者. 慧斷煩惱. 煩惱是業

因. 因盡故業不起. 無業故報不生煩惱業盡

體大涅槃. 第三明戒對定慧辨同異者. 戒有

二種. 一別解脫. 二定道二共. 別解脫戒者.

正對治破戒惡身口七業道兼期業心. 若菩

薩戒兼遮意地正業心. 若論護根戒正對治

意. 治起戒破惡. 以用念慧爲體故. 第二定道

二共者. 先成立同. 次約三種律儀辨同異. 第

一者定共與定同對治意地煩惱. 以同一果

故. 是以雜心云. 共念處斷煩惱. 以攝受具及

略緣境界故. 道共亦然. 第二次約三種律儀

辨同異者. 若論斷律儀對治欲界九品破戒

煩惱. 禪律儀有治不治. 根本禪律儀不斷煩

惱. 是以雜心云. 根本淨初禪是亦同一縛不

能斷煩惱. 二禪三禪四禪邊定律儀皆能斷

除下地煩惱. 然非起破戒惡. 故十地云. 雖生

色無色界暫離犯戒. 不[&FFFF]#戒行相違. 無漏律

儀通在六地. 未來中間根本四禪. 此六地未

來禪者斷律儀所攝. 餘者道律儀所攝. 然未

經數: 二八○八

經名: 攝論章卷第一

頁數: 一○三三

上	欄

來禪地無漏戒與道同一功用. 能斷欲界起

破戒惡. 亦能斷上二界一切煩惱. 自餘地者

論其力用能斷三界. 但下地已離無可對治

正取功用唯斷自地及上地. 問. 無色何故不

立律儀. 答. 依成實立定律儀. 依雜心所明對

治破戒非分故. 又律儀是色. 無色無色故. 問.

禪律儀隨地四大造. 彼地無大. 可無定律儀.

無漏律儀隨身四大造. 身在下二界. 依下三

無色發無漏. 何意同聚無無漏戒. 答. 以心不

依色轉破裂色相

第七次第分別者. 分別有四種. 一詮旨廣略

明次第. 二攝益次第. 三起說次第. 四結集次

第. 詮旨廣略明次第者. 如攝大乘論說. 復次

爲說二種修學故立修多羅. 爲依戒依心學

故別立毘那耶. 爲成依慧學故立阿毘曇. 攝

益次第者. 如前差別中說. 起說次第者. 依普

曜經. 佛初在波羅奈說轉法輪經. 從此已後

始說修多羅. 若依大乘. 第二七日說修多羅

法華經. 三七日後說修多羅大乘經. 七七日

後說修多羅. 此諸說前後事在見聞不可會.

其所以次因迦蘭陀子暇非梵行戒. 初說毘

尼藏. 後於毘舍離彌□陀側□集在講堂. 佛

見拔耆因緣本末. 爲諸比丘說五怖畏. 謂殺

生乃至飮酒. 初說阿毘曇結集次第者. 大智

論云. 如來滅後七日留住後方入棺槨. 諸離

車等□毘如竟. 八國王分舍利爲供養. 故

迦葉語阿難言. 諸白衣等以報佛恩. 我等今

者亦應報恩. 集千羅漢在王舍城結集法藏.

先命阿難誦修多羅. 次請優婆黎誦毘尼藏.

中	欄

諸阿羅漢復令阿難誦阿毘曇藏. 普曜經中

亦如是說. 依阿育王傳. 先令阿難頌修多羅.

迦葉自頌阿毘曇. 後優婆離頌出毘尼. 若依

五分律云. 先優婆離頌毘尼藏. 次令阿難頌

修多羅. 後令阿難頌阿毘曇藏

第八廣略分別者. 或說一. 三藏之敎對外論

四種通名內論. 或說二. 如攝大乘論說. 此三

由上下乘差別故成二種. 謂聲聞藏菩薩藏.

此一對大小別二. 或說三種. 約三行取能詮

卽是三藏. 或說四種. 大乘小乘各有詮旨. 或

說六種. 大小各三. 或說八種. 大小各加以雜

藏. 雜藏者. 分別功德經云. 所謂雜藏者. 或佛

所說或弟子說或諸天說. 宿命緣三阿僧祇

菩薩生說者非一. 法亦如是故名雜藏. 問. 三

藏外立雜藏. 十二部外何意不立雜部. 答. 三

藏之敎對所詮三行. 行居義不依餘. 能詮之

敎攝法不盡. 餘未說者欲盡攝故. 十二部經

詮旨寬通說無有遺. 故不立雜部

第九大小有無者. 何者爲無. 三藏之敎居在

小乘不在大中. 無乘名摩訶衍藏. 復不說三

故一乘. 經云. 不得親近三藏學者. 又大智論

云. 迦葉阿難王舍城結集三藏爲聲聞藏. 文

殊阿難在於鐵圍山集訶摩衍爲菩薩藏. 問.

三藏所詮乃是三行. 何故小乘有大乘無. 答.

三行是自利中作. 小乘之人意存自善行不

兼物. 故就自行一邊. 以行別敎說自行者名

爲小乘. 菩薩大士自度度他. 以行別敎具辨

二行名摩訶衍爲菩薩藏. 何者爲有. 大有自

利. 小中無他利. 以有自利故亦有大乘三藏.

下	欄

故深密解脫經云. 如來有三語. 謂說修多羅

毘尼摩德勒伽. 相續解脫及普曜經亦說大

乘三藏. 故攝大乘論云. 此菩薩藏凡有幾種.

亦有三種. 謂修多羅阿毘曇毘那耶. 此三由

上下乘差別故成二種. 謂聲聞藏菩薩藏

第十相攝分別者. 分別有三. 一三藏對十二

部經辨攝. 二三藏相望辨攝. 三大小相對辨

攝. 第一三藏對十二部經辨攝者有二. 一義

分詮旨相攝. 未必盡於道理. 二就通道理辨

相攝. 第一分詮旨相攝者. 三藏能詮敎攝得

十二部能詮四部. 謂修多羅祇夜伽陀優陀

那. 所詮相攝者. 除本生未曾有餘六部中. 戒

攝戒. 定攝定. 慧攝慧. 二就通道理相攝者. 若

對雜藏約三行分三藏者. 除修多羅本生本

事未曾有. 以修多羅長行宣說四諦道理. 本

生論過去所受身. 本事論過去諸佛所說法.

謂二諦道理. 未曾有明動地諸天神量等. 非

適明三行故不相攝. 亦可但除本生本事未

曾有長行說三行者卽是修多羅部. 若然對

於餘部詮三行者三藏攝. 不詮三行者不攝.

卽以十二攝三藏可知. 唯如攝論所明. 修多

羅藏不唯明定. 若爾修多羅藏通攝十二. 毘

尼藏攝十二內詮戒定者. 阿毘曇藏攝十二

內詮慧者. 故攝論云. 謂說三種修學故別立

修多羅. 爲成依或依心學故別立毘那耶. 爲

成依慧學故別立阿毘達摩. 卽以十二攝三

藏可知. 問. 三藏中修多羅藏與十二部中修

多羅部有何差別. 答. 修多羅有三種. 一三藏

中修多羅. 二十二部中別名修多羅. 三十二

經數: 二八○八

經名: 攝論章卷第一

頁數: 一○三四

上	欄

部中總修多羅. 若依毘婆沙. 三藏中修多羅

但攝十二部中總別詮定義. 不攝餘二藏及

十二部中總別詮戒慧者幷雜藏. 十二部中

總修多羅通攝於三藏及雜藏. 亦攝十二部

通詮三學義. 十二部中別部修多羅者攝三

藏及雜. 不攝二種偈經. 餘者盡攝. 何以故. 以

長行宣說爲別部故. 若依攝大乘論. 修多羅

藏通攝餘二藏. 不攝雜藏. 若望十二部但攝

詮三行邊. 餘非者不攝. 又准攝論. 修多羅藏

爲除他疑惑及詮無□境界. 若爾義攝不居

相攝可知. 第二三藏相望辨攝者有三種. 一

多分攝. 二名異攝. 三相從攝. 多分攝者. 毘婆

沙云. 修多羅中亦分別戒亦分別慧. 毘尼中

亦分別心亦分別慧. 阿毘曇中亦分別心亦

分別戒. 如是三藏有何差別. 答曰. 從多分

故. 修多羅中多說心法. 毘尼中多說戒法. 阿

毘曇中多說慧法. 此是多分攝. 各異攝者. 修

多羅中明三學. 毘尼阿毘曇亦如是. 故婆沙

云. 修多羅中若分別心名修多羅. 若分別戒

名毘尼. 若分別慧名阿毘曇. 阿毘曇中若分

別戒名毘尼. 若分別心名修多羅. 若分別慧

名毘曇. 毘尼中若分別慧名阿毘曇. 若分別

戒名毘尼. 若分別心名修多羅. 相從攝者. 修

多羅藏中設明戒慧皆名修多羅藏. 毘尼阿

毘曇亦如是. 第三大小相對辨攝義者有二.

一大小別相攝. 二以大統小. 別相攝者. 小乘

法中四阿等經名修多羅藏. 五部戒律名毘尼

藏. 佛所說六足阿毘曇及諸部論等名阿毘

曇藏. 大乘法中華嚴等經名修多羅藏. 淸淨

中	欄

毘尼名毘尼藏. 根本阿毘達磨明十種勝相

等名摩德勒伽藏. 二以大統小者. 莫問大小

乘經悉入方等深經中名修多羅藏. 一切戒

律是菩薩所行悉入毘尼藏. 小乘阿毘達摩

及諸有解釋此藏義者悉入摩德勒伽藏

篇聚義

作四門分別. 一名. 二體性. 三約乘別解. 四總

分別

第一名者. 篇謂章品異名. 聚謂聚集

第二體性者. 若就能詮. 音聲名味等爲體. 若

擧所詮. 以三業爲性

第三約乘別解. 先分別聲聞乘. 次分別菩薩

乘. 聲聞法若廣分別具如律敎. 今且略悔. 先

篇次聚篇內作四番分別. 一名. 二體性. 三

增減分別. 四辨次第第一名者三門分別. 一

成立通名. 二釋別名. 三辨得名. 第一者有三

義. 一名均. 二體均. 三同是究竟. 名均者. 且

約四重齊名波羅戒. 體均者皆是極惡. 三同

是究竟 非方便. 第二釋別名者. 波羅戒者名

無餘罪亦名極惡. 僧殘者. 依善見論云. 胡名

僧伽婆尸沙. 僧伽名曰僧. 婆者言初. 謂與覆

藏□摩. 尸沙言後. 謂末後出罪□摩是也. 薩

婆多毘婆沙云. 僧伽名僧. 婆尸者言殘. 無令

淨之用殘. 罪由僧除滅. 波逸提者名墮. 墮諸

惡趣. 提舍尼名能治悔行. 微細之罪名突吉

羅. 第三辨得名者. 第一第五當罪體立名. 第

二境體立目. 僧是境體是殘. 第三就墮彰名.

第四就能治受稱. 亦可第一第二就法立名.

謂餘無餘法. 自餘同前. 第二體者. 問. 三聚

下	欄

法中以何聚爲體. 答. 依成實論. 色非色非心

爲性. 問. 心聚可無罪耶. 答. 意無能治戒律儀

故. 故不立所治罪體. 若依雜心. 若就根本業

道. 謂作無作色爲體. 若就俱釋言之. 通取心.

依律所明亦通取於心. 如念害殺等暇意地

突吉羅. 問. 何故攝論云身口二品爲體. 答.

律就根本方便得罪不同. 論就以方便從根

本身口故. 但道二業爲性. 問. 意地有方便

罪. 亦應意地有方便戒. 答. 戒方便非戒. 問.

亦應罪方便非罪. 答. 非根本罪. 問. 雖非根本

而體卽是罪. 亦應雖非根本而體卽是戒. 答.

罪法異成是罪. 方便亦卽是罪. 戒善難成故.

是戒方便非是戒. 問. 防非名戒. 動身口方便

善心能離當時惡法不名爲戒者. 意地起念

害遮彼意地善心不名爲罪. 答. 自有戒不妨

非. 如無作等. 自有防非不名戒. 如意地發戒

方便. 何得以此爲類也. 第三增減者. 何意不

增至六不減至四. 此就一方化宜故爾. 有云

對五道者. 此不必然. 七聚亦應對七道耶. 第

四辨次第者. 論當結戒不必先後. 但結集家

輕就重先後以書之. 初篇能治是行本. 所治

極惡故先論. 第二是綱網. 所治薩僧中故次

論. 第三是威儀. 對人三說故次論. 第四悔過

行. 對人一說離其機過故次論. 第五□心. 是

恭敬行故在第五好論. 一一皆具五義爲差

別故論五. 故律云. 燒盡無有餘第二次辨

聚義作五門分別. 一名. 二體. 三明偸蘭入篇

不入篇. 四明偸蘭在第三第六. 五階和篇聚.

第一名者. 聚別不同有七. 五篇爲五. 更加偸

經數: 二八○八

經名: 攝論章卷第一

頁數: 一○三五

上	欄

蘭聚. 爲三篇內分二. 謂三十九十. 此如明了

論所明. 餘名如前. 解偸蘭遮者. 遮謂遮障. 就

功用爲名. 問. 何故五篇之內分第三爲二聚.

答. 以捨不捨異. 問. 第二篇內諫不諫異. 亦應

分二. 答. 三十九十有捨已方懺. 不捨而懺. 故

分爲二. 第二篇內無有一法待諫方懺. 無有

一法不待諫而懺. 懺悔一等更不別加法. 故

合之爲一. 問. 捨不捨異分爲二聚. 亦應分爲

二篇. 答. 墮義處齊. 皆以對外三說五門解義.

故合爲一. 今捨不捨異七門解義故分爲二.

第二體性. 若欲分別如前. 第三明偸蘭入篇

不入篇. 問. 何故篇內不立偸蘭答. 分別有

二. 一依相傳舊釋. 二別明道理. 第一者立篇

具三義. 一名同二輕重同. 三究竟同. 具此三

者立. 不具此三者不立. 偸蘭雖名同不具二.

如破僧等滅□四錢等大衆懺悔. 三錢已下

及第二篇重者小衆中懺悔. 輕者對手. 如破

僧本意取四錢等是究竟取五方便不得. 偸

蘭是方便. 是以不立. 若爾第五篇通輕重方

便究竟. 何故立篇. 答. 沙彌滅□突吉羅非是

太僧故. 不論簡去方便直論究竟. 皆是□心

一等故立偸蘭. 去其方便取究竟. 亦通輕重

故不立. 第二者以重從重. 如滅□等. 以輕從

重. 如取四錢等. 以方便從根本故攝屬五篇

不別建立. 聚門之內分重罪不同. 輕重有異

方便根本有別. 故五聚之外復立偸蘭遮聚.

第四明偸蘭在第三第六者. 分別有二. 一依

相傳舊釋. 二據理分別. 第一者. 若就戒與威

儀法分. 初二是戒. 後四是威儀. 偸蘭是初二

中	欄

方便. 又是留類故在第三. 若均雜法分. 均中

重者立初聚. 最輕者立第五聚. 雜中重者立

偸蘭. 輕者立第七. 惡說以是雜故立在第六.

第二者. 如五分律說. 著純鳥色犯偸蘭. 遮此

豈非威儀也. 若就此義欲明偸蘭有是戒種

類邊故在第三. 欲明偸蘭復是威儀邊立在

第五. 第五階和篇聚者. 有人云. 聚是罪是所

治. 篇是能治行. 此不必然. 不問篇聚皆含二

義. 不得偏定第二次分別菩薩乘者. 於內

先篇次聚. 篇別不同有二. 謂波羅夷突吉羅.

初篇內有四. 一由貪動口自讚毁他. 故地持

云. 菩薩爲貪利故. 自歎己德毁□他人. 是名

第一波羅夷處法. 二由□吝不動身口. 故地

持云. 菩薩性□惜故. 貧苦衆生無所依□. 來

心愛者不起悲心給施所心. 有欲聞法□惜

不說. 是名第二波羅夷處法. 三由於瞋□動

於身口. 故地持云. 菩薩瞋□出粗惡言意猶

不息. 復以手打或加杖石. 殘害恐怖瞋恨增

上. 犯者心悔不受其懺. 結恨不捨. 是名第三

波羅夷處法. 四由癡故建立相似毁謗正法.

故地持云. 菩薩謗菩薩藏說相似法熾燃建

立. 是名第四波羅夷處法. 第二篇內約能起

之因不同. 謂中品下品. 次分別聚義. 聚義就

名唯一. 就義有三. 一約能治三聚戒分三. 二

約因別不同分三. 故地持云. 若菩薩增上煩

惱犯波羅夷處法者. 失菩薩律儀. 應當更受.

若中煩惱犯波羅夷處法者. 當向三人. 若過

作突吉羅懺. 若下煩惱犯波羅夷處法者. 向

一人懺悔. 三約所犯不同分三. 謂波羅夷偸

下	欄

蘭遮突吉羅. 初及第三如地持所說. 偸蘭遮

如涅槃經邪正內所論

第四總分別者作四門分別. 一止作分別. 二

三業分別. 三所障不同. 四對治差別第一

止作者. 聲聞法如初篇唯作犯. 餘篇通止作.

雖有止犯爲成於作犯止持. 菩薩法中止作

俱犯. 如律儀戒等通於止作. 攝善攝生所治

唯止非作. 爲成止犯作持故第二三業分

別者. 聲聞法中正取身口二業. 兼有發業方

便期業之心. 如說汝以何心等. 正業所起貪

心等非篇聚所攝. 菩薩法中通三業. 故攝論

云. 菩薩意地有罪. 謂七種覺觀等. 聲聞則

無. 約所治明能治. 義如三聚戒章所說第

三所障不同者. 聲聞法障斷德. 菩薩法障三

德. 律儀所治障斷德. 攝善所治障智德. 攝生

所治障恩德. 故攝論云. 律儀戒斷德因. 攝善

法戒智德因. 攝衆生戒恩德因. 唯此能治故

知所障有異. 第四對治差別者. 先辨聲聞

法. 次論菩薩法. 聲聞法. 一對菩薩辨不同. 二

別約聲聞明對治通別. 第一者 總如言之. 但

是遮伏非滅罪. 體差別有二. 一望已起□伏

令羸. 是捨對治. 二望未起觀起罪之因. 捨因

令業果不生. 第二者對治不過二種. 一通二

別. 別義如前五篇次第所說. 通義差別有七.

一各各發露遮相續. 此約已起望已起通望

五篇七聚. 二授與學罰. 此望已起對治初二

篇聚. 餘者不賈僧救故. 問. 若爾何故律云. 四

事不可救. 可救有十三. 餘者不次救. 答. 此望

心無重悔者若云對治初篇者. 此人犯以無

經數: 二八○九

經名: 攝大乘義章卷第四

頁數: 一○三六

上	欄

一念覆藏心生重悔令一形行波羅夷懺. 三

無暇後開. 此望九十已去遮罪非性. 四更捨.

此望第五篇第七聚最輕微者. 五轉依除初

篇. 初聚通望餘者. 六如實觀起罪因緣. 若望

未通望五篇七聚. 若望已起望後四篇六聚.

第七法爾得. 通望五篇七聚. 此等如攝論所

明. 亦如疏中解釋. 次分別菩薩法者. 一遮伏

對治. 二除滅對治第一者且約聚而論. 初聚

雖文無. 對治之法可以准知. 第二聚對三人.

若過三人懺悔之法如聲聞. 故地持云. 若中

煩惱犯波羅處法者. 當向三人. 若過三人長

□合掌作突吉羅懺. 若下品煩惱或對人或

不對人. 起淸淨心要期不犯. 故地持云. 若下

煩惱犯波羅處法及餘所犯. 向一人懺悔. 若

無如法人當起淸淨心念言. 我終不重犯. 犯

此罪. 於未來世中常攝持律儀戒. 若能如是

所犯卽除. 第二除滅對治者. 觀罪無自性. 故

維摩經云. 當宜除滅勿擾其心. 罪不在內不

在外不在中間

攝論章卷第一

仁壽元年八月二十八日. 瓜州崇敎寺沙

彌善藏. 在京辯才寺寫攝論疏流通末代

比字校竟

1攝大乘義章卷第四

斷結義七門分別(一釋名. 二體性. 三治斷差別. 四觀行同異. 五退不退分別. 六品)

中	欄

(數多少. 七治斷位地)

第一釋名. 言斷結者. 結謂結縛. 惑智諸障於

界內界外繫縛行人不得解脫故名爲結. 攝

大乘云. 若人修行離欲欲界見身被縛在色

界中. 乃至修行出無色界見身被縛在阿梨

耶中. 斯乃縛義卽結義也. 斷謂斷除. 明諸聖

人以三乘道爲斷諸結縛故曰斷. 結蓋乃約

證就斷以立其名. 斷謂所證. 結卽所斷

第二體性者. 斷結法體. 大莊嚴論云. 二分捨

用. 一障分. 二治分. 障熟須捨. 如[&FFFF]#熟須潰.

治熟須用. 如食熟須□. 論復說云. 轉依有離

有得. 離謂離二障. 得謂得二智. 今具而說有

其三義. 一者能斷. 三乘聖道無流慧焉. 二者

所斷. 惑智二障諸煩惱也. 三者所證. 謂眞如

數滅也. 此中三義俱含四諦. 初道諦. 第二苦

集. 三是滅諦

第三治斷差別者四門分別. 一約識分別. 二

就世分別. 三寄道分別. 四伏斷分別. 一約識

者義有三種. 一薩婆多宗凡聖斷惑□用意

識俱生智慧斷諸結使. 此通世俗及無流慧.

不用五識. 雜心論云. 離欲及退時. 受生亦命

終. 斷及相續. 當知是意識. 俱舍婆沙亦同此

說. 論中旣說離欲唯意識. 當知斷結以意識

俱生智慧能斷. 非彼五識. 以其五識唯一念

故. 別相緣故. 二依成實. 凡夫世俗不斷煩惱.

聖人聖慧方斷煩惱. 能斷智慧非六識俱. 以

彼宗識是無記俱. 依第四末後行心智慧正

斷. 三依大乘. 廣說九識. 若說正治亦唯意識.

攝大乘云. 菩薩於善識遠離餘五識. 下論釋

下	欄

云. 善識者無流意識遠離五識者離五散動

及離眼等五識. 問曰. 所以斷惑非餘識也. 答

曰. 第一淨識體是如如. 眞性本有非始修智.

不說斷惑. 阿梨耶識唯有淨品聞熏種子. 以

是成就不能現行照理斷結. 問曰. 本識聞熏

若非正斷. 何故攝論云. 下品聞熏能治上品

本識. 乃至上品聞熏能治下品本識. 攝論復

云. 聞熏習爲欲損減本識故生. 不爲增益本

識故生. 看彼論勢聞熏能治云何非正斷. 答

曰. 所說聞熏治三品惑及咸本識乃據聞熏

能生對治. 是對治因說爲對治. 而非正治也.

阿陀那識□與四惑染汚俱生. 但是所斷非

能治也. 眼等五識散亂不定一念而起故非

能治. 攝大乘云. 五識非對治道生處. 攝論復

云. 善識者無流意識離眼等五識二就世

分別. 薩婆多宗對治道生解惑不俱. 解正現

在. 惑在過未. 今以現在對治之解正治現在

得惑之得非色非心法令所得惑體失而不

成. 名曰斷惑. 非謂正斷染汚惑體. 雜心論云.

若不斷得不名對治也. 二依成實. 對治道生

正斷過未惑之功能. 所以然者. 正以智慧斷

過去惑爲因之能令彼未來果義不起. 乃說

因□果亡說爲斷結. 而無結使法體之可斷

也. 三依大乘. 對治生時能治所治兩法必俱.

第六意識正起能治. 第八梨耶有二障種正

爲所治. 攝大乘云. 若無阿梨耶識. 此對治識

共大小惑種子俱在. 此義不成. 論復說云. 若

離本識轉依不成. 攝論復云. 初刹那爲無□

壞現在三寄道分別者. 薩婆多宗凡夫是

經數: 二八○九

經名: 攝大乘義章卷第四

頁數: 一○三七

上	欄

斷結世俗道聖道皆具四道. 一方便道. 二無

□道. 三解脫道. 四勝進道. 於此四中無□道

正斷. 亦說有證解脫正證. 雜心論云. 謂彼雙

道滅世尊之所說. 下論云. 三界煩惱當知無

□解脫道滅. 方便前導勝進後助非正斷也.

成實論宗斷諸結使亦具四道. 名字同前. 一

一道中說衆多心. 不唯一品乃至九品. 故彼

論云. 衆多心斷諸煩惱. 非八非九. 大乘法中

亦具四道. 還以無□用爲正斷. 解脫正證. 攝

大乘云. 無間道難得故解脫難得. 問曰. 大乘

斷結無□解脫. 爲一念中有此二道. 爲二念

中有此二道. 答曰. 或有法師. 大乘斷惑但一

念中有此二道. 體性正一. 就義說二. 正斷現

惑名爲無□. 卽此無□令未來惑不生說爲

解脫. 此義不然. 若以無□卽爲解脫者. 菩薩

金剛體是無□. 亦應卽是佛果解脫. 旣金剛

心一念之中但是無□不卽佛果. 因何得說一

念無□亦卽解脫. 今者正判. 夫是二道必是

異念. 前念無□是說正斷. 後念解脫說爲正

證. 攝大乘云. 初刹那爲次第道. 第二刹那爲

解脫道. 初刹那壞現在惑令滅. 第二刹那遮

未來惑令不生. 大品經云. 無□道行說爲菩

薩. 解脫道行名爲諸佛四伏斷分別. 薩婆

多宗斷界內結通凡聖. 凡夫之人世俗六行

總斷欲界見修二惑. 乃至總斷三空已還□

是永斷. 聖人別斷界內見修. 先斷見諦後斷

修惑. 始自欲界乃至非想亦是永斷. 問曰. 凡

聖斷惑. 凡不見理. 聖人見理. 云何斷惑俱是

永斷. 答曰. 凡夫聖人所見理事雖復不同. 治

中	欄

道斷結同捨惑得同令惑體失不屬人. 是故

凡聖俱說永斷. 若依成實. 凡夫之人但想非

智. 於諸結使是伏非斷. 成實論云. 是諸外道

斷結還起更生欲界. 是故凡夫不名斷結. 復

次以諸凡夫常有我心. 是故不能斷身見等.

問曰. 若凡夫不斷煩惱. 云何命終往生色界

論中. 答曰. 深遮煩惱生色無色界. 成實論宗

一切聖人所斷煩惱皆是永斷. 大乘法中或

有法師引涅槃經云有諸外道六行斷結爲三

果向. 便說凡夫永斷煩惱. 或復引彼佛性論

說. 若諸煩惱在衆生離欲相續不動業因生

上二界名隨眠. 或復引攝論凡夫或損一分

皮煩惱. 復引攝論世間離欲時不靜地熏習

滅靜地熏習增世間轉依義得成. 諸法師等

授列向文. 證大乘中凡夫永斷. 此義不然. 涅

槃所說同薩婆多宗. 非大乘正義. 佛性論攝

論所說凡夫斷煩惱者. □是伏結名之爲斷.

非謂永斷. 今者正判. 大乘法中凡夫斷結但

是伏斷而非永斷. 攝大乘云. 凡夫從上界退

墮受下界生. 初受生識必爲大小惑所染汚.

此識及惑從何種子生. 論中旣責小乘諸師.

旣凡夫從上來生下界所起之惑必由因生.

故知凡夫從下地生上界時. 不斷欲界梨耶

識中見修惑種而生上界. 今來下生用昔種

子起惑潤生. 旣有種子. 當知非斷. 攝論復云.

有流善識非謂轉依. 涅槃經云. 諸外道等有

苦集諦無滅道諦. 旣滅諦故不斷惑. 涅槃復

云. 若世俗道而斷煩惱. 雖斷還起. 地持論云.

世俗道不得解脫果. 大乘法中一切聖人地

下	欄

前地上所斷煩惱皆是永斷

第四觀行同異者. 於中兩門. 一觀. 二行. 初觀

門中復有四句一人法二空者. 薩婆多宗

凡夫斷惑世俗事觀非生法兩空. 聖人斷惑

但作生空不作法空. 雜心論云. 內離人故空.

成實論宗聖人斷結通作人法兩空之觀. 成

實論云. 但見色等無常敗壞是亦名空. 非謂

淸淨. 後見陰滅時是觀淸淨. 問曰. 有爲緣

智. 何故下淸淨論云. 行者後時起五陰想. 彼

假名心還復得生. 故不淸淨. 若證陰滅陰不

現前. 以假名滅故則假名想不復隨逐. 故說

淸淨. 譬如有樹剪伐焚燒陸百都盡. 樹想方

盡不復隨逐. 成實復云. 如實義者. 諸煩惱等

見滅時斷. 所言見滅卽其性空. 泥洹法空滅

也. 大乘法中所斷二障亦作人法二空觀而

斷煩惱. 大地已前以生空觀斷界內惑. 登地

已上以法空斷界外惑. 攝大乘云. 前於十

解已得人無我. 今於初地得法無我. 攝論

復云. 地前漸除惑障. 登地已上漸除智障

二明三慧. 謂聞思修. 薩婆多宗於三慧中若

凡若聖唯用修慧斷見修惑. 以是定心能斷

煩惱. 聞思散亂不能斷惑. 雜心論云. 修慧能

斷煩惱. 永離名故. 及正定故. 非聞思也. 成實

論宗聞等三慧皆斷煩惱. 成實論云. 假名心

者. 或以多聞智因緣斷. 或以思惟智因緣斷.

實法心在[&FFFF]#等中以空智斷. 大乘法中亦以

修慧斷除二障. 不以聞思. 攝大乘云. 奢摩毘

那智緣總法爲境. 刹那刹那能破壞諸惑聚.

涅槃經云. 定動智伏除. 攝論復云. 顯是修慧

經數: 二八○九

經名: 攝大乘義章卷第四

頁數: 一○三八

上	欄

非聞思慧三明三智. 謂加行正體後得之

三智也. 薩婆多宗及成實論斷結之智雖復

論. 不說加行智名. 然對治智正當三智. 加行

智非正體後得. 大乘法中所斷二障. 大地已

前正用加行爲無□解脫斷其惑障. 以得人

空故唯加行. 未得法空非中後知. 登地已上

正用中智爲無□解脫斷其智障幷惑障習

氣攝大乘云. 由無分別智能遣能滅. 遣約現

在. 滅約未來. 攝大乘復云. 得無分別智則解

相結. 相結不起粗重隨滅. 以此當知初地已

上中智正斷非前後智. 以其前智但作導. 後

得智者唯能後助. 問曰. 其加行智能斷惑障.

其正體智復除智障. 何故不說後得智而斷惑

也. 答曰. 前中二智□在觀內定慧照理智能

斷惑. 後得出觀緣俗量境故不斷惑. 問曰. 若

言後得不斷煩惱. 何故攝論後得智能除報

障. 佛性論說無分別智滅. 現在惑名爲盡智.

後得智滅未來惑名無生智. 答曰. 攝論說云

後智除報. 乃據後智出觀自在取捨隨心說除

報障. 非謂正作無□道斷. 佛性論說云後智

能斷未來惑者. 蓋是出觀勝進道中遠遮未

來惑說斷未來. 非無□斷也四明四念處.

謂身受心法. 薩婆多宗四念處中以法念處

斷諸結使. 非身受心三念處耳. 雜心論云. 修

慧中具四念處. 彼法念處能除煩惱. 總境見

故. 非餘念處. 事境見故. 婆沙俱舍亦同此說.

成實論宗中雖復不說一一念處斷如是煩

惱. 然彼論云. 念處斷假名心惑. 當知四念俱

斷煩惱. 大乘法中所斷二障. 唯一法念能斷

中	欄

煩惱. 非三念處. 攝大乘云. 由奢摩陀毘般

舍那智緣極總法爲境. 刹那刹那破壞諸惑

聚. 攝大乘復云. 觀行人破煩惱. 以無分別智

緣眞如通爲一境. 維摩經云. 觀身實相觀佛

亦然. 此等經論□法念觀也二辨行者. 謂

十六. 謂苦無無常空無我等. 薩婆多宗一凡

二聖. 其凡夫人斷八地欲世俗六行. 是事觀

故不見諦理. 言六行者. 謂苦行粗行障行. 此

之三行隨用一行作無□道. 解脫道中亦有

三行. 謂止行離行妙行. 隨用一行作解脫道.

若論聖人. 斷三界惑作四諦觀有十六行. 苦

諦四行. 苦行無常行空行無我行. 隨用一行

斷苦諦惑. 集諦四行. 因行集行緣行有行. 滅

諦四行. 滅行妙行止行離行. 道諦四行. 道行

如行跡行乘行. 若其聖人以世俗道斷修道

結. 還作六行如前說也. 成實論宗斷三界結

無流行斷. 論中所說但有兩行. 謂空行無我

行. 成實論云. 有二種行. 空行無我行. 於五

陰中不見衆生是名空行. 見陰上無是無我

行. 若斷煩惱但此二行. 大乘法中斷界內惑

說有兩義. 若是聲聞具十六行斷見修惑. 依

佛性論. 利根聲聞苦法忍中一無我行通斷

三界四眞諦下八十八結. 鈍根聲聞於十六

心具十六行別斷三界四眞諦下八十八結.

佛性論云. 平等觀者有利有鈍. 若利根人於

一念中等觀四諦八十八惑一時俱斷皆 名見

諦. 若鈍根人次第觀者. 初念觀苦不見三諦.

若斷苦下名爲見諦. 餘曰修道. 准佛性論. 聲

聞人斷見諦惑具十六行. 修道斷結亦復如

下	欄

是. 若是菩薩斷界內惑位在十解. 若斷見諦

但用一無我行頓斷見惑. 若斷修道十□終

身修無我行. 於三界中九地別斷. 界內如是.

言界外者. 初地已上地地之中皆法空無我

行斷習及智障

第五退不退分別者. 薩婆多宗一凡二聖. 凡

夫總斷三空已來見修二惑. 其利根者斷已

不退. 若鈍根人斷已或退如婆沙說. 若是聖

人於中有二. 一者就人. 二者所退. 就前人中.

聖通三乘. 緣覺與佛. 利根不退. 聲聞人內學

與無學. 學人之中斷見諦惑. 無□利鈍皆說

不退. 見道速疾見道猛利. 所斷諸惑猶如折

石如鎧入陳. 斷已不退. 若斷修道. 及無學位

觸對五欲煩惱還退. 雜心論云. 先以不淨得

離欲後思淨相退. 論中所說學與無學有六

種性. 退法種性逢五退具斷已還退. 思法護

法住法必勝進法不動法. 此等五人本種性

者斷已不退. 增進相者. 始自思法至必勝進.

由根未滿遇緣有退. 廣如論說. 二辨所退者.

聖人退中毘婆□提但退禪定亦退聖道. 不

退煩惱不失無爲. 彼作是說. 聖道滅惑永斷

無餘. 譬如以物破甁. 如火燒薪. 亦如燒衣. 育

多婆提復作是說. 聖人退時退於禪定亦失

聖道. 退起煩惱幷失無爲. 論中說云. 退聖道

時捨解脫得死結還生. 評家所存育多所說

以爲勝也. 雜心俱舍□同育多婆提所說. 成

實論宗聖人退中還有二義. 一者約人. 二就

所退. 言約人者. 凡夫有退. 退已起惑還生欲

界. 聖人斷結. 斷已不退. 成實論云. 阿羅漢

經數: 二八○九

經名: 攝大乘義章卷第四

頁數: 一○三九

上	欄

等永拔愛根. 從何生結. 成實復云. 聖人散滅

破裂不集不識. 是故不退. 後復次中通學無

學. 問曰. 成實論宗凡夫斷結爲退不退. 答

曰. 凡夫斷結但伏非永. 若遇退具結使還生.

成實論云. 諸外道等斷結還起還生欲界. 是

故凡夫不名斷結. 二辨所退. 鈍根聖人逢退

因緣但退禪定不退聖道. 不起諸結不失無

爲. 成實論云. 聖道不退但退禪定. 退禪定中

自在之力非一切羅漢得自在力. 復次是人

依此禪定得羅漢道. 以失禪定則失無流. 非

無流退. 譬如石山風不能動. 健者如是毁譽

不[&FFFF]#. 大乘法中亦有兩義. 一者約人. 二辨所

退. 言約人者. 人有凡聖. 凡夫斷結是伏非斷.

無問利鈍斷已還退. 涅槃云. 若世道而斷煩

惱以還起故名爲無常. 智度論云. 舍利弗曾

行菩薩道施眼因緣退大住小. 地持論云. 無

種性人善趣成就數退數進. 此謂十信及十

信前凡夫人也. 言聖人者. 聖該三乘. 聲聞乘

中如涅槃經中說. 瞿抵比丘六返失. 卽聲聞

人有退義也. 攝論云. 六識緣外塵不正思惟.

由不正思惟退失滅盡定. 緣覺乘者但是利

根不說有退. 菩薩法中十信之位發心不固

悲願淺薄. 遇緣便退. 攝大乘云. 諸菩薩在十

信位中修天行未堅固. 多厭生死慈悲劣薄.

欲捨大乘修小乘道. 始自十解至於十地同

一利根必無有退. 地持論云. 有種性處成熟

無有退失. 數數增進. 大莊嚴論云. 退菩提心

由四因緣. 一非種性離菩薩種性故. 二非法

明離善知識故. 三少慧力未解大乘法空故.

中	欄

四少因力先世不種諸波羅蜜自性善根. 涅

槃經云. 復有六法壞菩提心. 一者吝法. 二者

於諸衆生起不善心. 三者親近惡友. 四者不

懃精進. 五者自大□慢. 六營務世業. 如是六

法破菩提心. 此中法體. 第一□纏. 第二瞋

□. 第三愚癡. 第四懈怠. 第五□慢. 第六因於

貪愛生三毒煩惱. 涅槃經中復有五法退菩

提心. 一者樂苦外道出家. 二者不修大悲心.

三者好心法師過罪. 四者常樂處生死. 五者

不喜受持十二部經. 此中第一邪見. 第二愚

癡煩惱. 第三瞋□. 第四貪愛. 第五不信. 彼經

所說若五若六非直退菩提心而起煩惱. 起時

亦乃失菩薩戒. 此等退失□在十信. 問曰. 若

言種性無退失者. 何故攝論在頂法位住於

退際. 答曰. 攝論所說住退際者. 乃據修道在

方便中暫時不進說名爲退. 非謂失位名爲

退也. 二辨所退者. 大乘法中所說聲聞鈍根

有退. 但退禪定及退聖道. 不退煩惱不失無

爲. 問曰. 云何知. 彼大乘法中聲聞鈍根但退

禪定及退聖道不退煩惱不失無爲. 答曰. 准

於經說. 瞿抵比丘旣云有退. 故但退禪定及

退聖道. 復准維摩及攝大乘說. 其阿羅漢無

惑種子不起煩惱. 故知大乘聲聞雖退. 不退

煩惱不失無爲. 維摩經言. 衆生空者如阿羅

漢三毒. 攝大乘云. 先入觀時諸惑重習皆已

滅盡. 云何無因緣得生世心. 若爾此惑不由

因生卽無解脫. 其無學人惑心亦應無因而

生也. 問曰. 種性已上斷惑不退. 何故地持種

性菩薩成熟白法非四煩惱之所染汚. 若染

下	欄

汚者白淨之法不現在前. 旣言染汚白法不

起. 故知種性退失道定亦起煩惱及失無爲.

云何向說種性已上無退義也. 答曰. 種性已

上斷結不退無前四事. 地持論言若有染汚

白法不起. 非謂界內修道正使. 此中菩薩永

斷上心所起染汚. 但是修道習氣煩惱微細

現前障於白法故不違也. 大莊嚴論云. 菩薩

種性過失略說有四. 一者習惑功德不行煩

惱多行. 彼說旣云惑習. 明非正使

第六品數多少者. 薩婆多宗夫斷結使必有

九品. 謂下下道治上上結. 乃至上上道斷下

下結. 婆沙論云. 凡夫斷結九無□道九解脫

道斷九品結. 聖人斷結亦復如是. 問曰. 凡夫

聖人皆九種道斷九種結有何差別. 婆沙論

云. 凡夫所斷見修合斷. 聖人所斷先斷見諦

後斷修道. 婆沙論云. 聖人斷見諦結以一無

□一解脫道斷九品結. 修道所斷以九無□

九解脫道. 雜心論云. 一種斷九種. 九種斷一

種. 九種斷謂斷見諦結九種. 九種是斷修道

結也. 成實論宗斷諸結使□以多心而斷煩

惱. 不同薩婆多宗. 但說八忍及陳九品. 成實

論云. 有人言. 煩惱九種智亦九種. 以下下智

斷上上煩惱. 乃至上上智斷下下煩惱. 是事

不然. 以無量心斷諸煩惱. 譬如巧匠手執斧

柯. 眼見指處. 不能分別日日所盡若于分數.

但見盡已乃知其盡. 比丘亦爾. 修行道時雖

不分別今日所盡. 若于諸漏. 昨日所盡若于

諸漏. 但彼盡已乃知流盡. 故以無量心盡諸

煩惱. 非八非九. 言非八者破薩婆多見諦八

經數: 二八○九

經名: 攝大乘義章卷第四

頁數: 一○四○

上	欄

忍. 言非九者破薩婆多修道九品. 大乘法中

略作兩門. 一總辨九品. 二別明九品. 初總明

九品者. 昔來法師言. 大乘所斷煩惱擧眞形

妄. 無妄可斷不說九品. 或有人云. 三大祇中

念念起智刹那刹那能壞諸惑□是無□. 卽

復義說無□之道而爲解脫. 理皆不然. 今者

正判. 依攝大乘及地持論. 大乘斷惑. 聖道九

品惑亦九品. 以下下道治上上結. 以上上道

治下下結. 攝大乘云. 若聞熏習下品生能對

治上品本識. 乃至聞熏習上品生能對治下

品本識. 攝論復云. 觀行人破煩惱以無分別

智緣眞如通爲一境. 先用劣道. 次用中道. 後

用勝道. 譬如世間欲破木時. 先用細楔後用

粗楔. 地持論云. 解行住菩薩行下忍時行相

增. 中忍時中. 行上忍時下. 如是行上忍時斷

此過相次第入歡喜住. 釋云. 下忍時斷增者.

所上結名爲增也. 中忍時中者煩惱中也. 上

忍時下者煩惱下也. 涅槃經云. 分別煩惱不

可稱計. 滅亦如是不可稱計. 非諸聲聞緣覺

所知. 是名上智. 此謂大乘斷諸煩惱九品. 經

論如是. 二別明九品者略有兩門. 一明界內.

二釋界外. 就界內中. 准佛性論. 斷見諦惑聲

聞有二. 一者利根於見道中但以苦忍爲一

品道通斷見諦八十八結. 此謂所斷本識之

中三界見諦熏習種子但一刹那對治斷也.

問曰. 上二界中見道煩惱此忍所斷. 今者頗

有上二界中見諦煩惱法忍斷不. 答曰. 大乘

法中上二界見諦煩惱. 利根聲聞用苦法忍

而通斷也. 集諦滅諦道諦而用苦法忍斷. 次

中	欄

第作頗設准以爲之. 二若鈍根人八忍八智

斷三界中見諦煩惱. 聲聞所斷界內修道俱

九無□九解脫斷九地中九品諸結. 理不可

疑. 菩薩位中斷界內結者. 先斷見諦後明修

道斷. 見諦惑諸經論中不說品數. 今者竊准

佛性論說. 利根聲聞以平等觀斷三界見道

八十八惑. 但以苦忍一念卽斷. 今例菩薩十

解初心一刹那道頓斷三界見諦所斷八十八

結. 信不疑也. 若斷修道所斷煩惱. 始從十

解第二念去至於十□向多身已來但伏未

斷. 以此諸位諸菩薩等斷除上心留隨眠惑

助願受生故說伏也. 於最後身三界九地地

地之中皆用九無□道九解脫道斷九品結.

地持論云. 解行住菩薩行下忍時行相增. 行

中忍時中. 行上忍時下. 如是行上忍時斷此

過次第入歡喜住. 地持所說正斷界內. 修道

菩薩說作九品. 界內如是. 二明界外所斷智

障十種無明. 准佛性論還爲此解. 第一無明

爲見道惑略分三品. 謂皮肉心. 初地始心以

一刹那無分別智爲無□道頓斷皮惑. 第二

念智爲解脫道. 第三念去眞智相續無惑可

斷. 至住地心還以一念無分別智爲無□道

斷皮肉惑. 第二念智爲解脫道. 第三念去無

惑可斷. 至滿地心斷皮心惑. 例上可知. 初

地所斷見惑如是. 問曰. 夫是見道理必相續.

若准向解. 初地三心三時斷惑便成三重. 見

道義不乖乎. 答曰. 小乘法中見道時短促. 大

乘見道證理時長. 故約三心三時斷惑. 復次

菩薩初地是見道位三心□見理亦無爽. 二

下	欄

地以去判屬修道. 斷惑之義與前不同. 具如

二地. 第二無明有皮肉心. 二地始心無分別

智爲九無□無解脫如是漸斷皮惑九品. 第九

解脫已後眞智相續無惑可斷. 住心九品斷

九品肉. 滿心九品斷九品心. 准佛性論義應

如是. 二地旣然. 始自三地至于十地義例可

知. 問曰. 何故得知大乘斷惑說九品或言三

品. 答曰. 准攝大乘論. 地上斷惑說三或說九.

攝大乘云. 爲除皮煩惱入初地. 爲除肉煩惱

住初地. 爲除心煩惱出初地. 攝論復云. 觀

行人斷煩惱無分別智緣眞如通爲一境. 先

用劣道. 次用中道. 後用勝道. 譬如破木先用

細楔後用粗楔. 此證三品. 而此三品品別有

三卽是九品. 大乘斷惑結使微細漸頓難知.

聊示如是

第七治斷位地略作十門. 一辨二障自有兩

門. 一明障體. 二辨斷障位地. 初明障體者. 障

謂二障. 一者煩惱障亦名惑障. 二者智障

復名自惑. 今以界內四住正使爲惑障體. 以

彼無明住地及惑障習三乘加行爲智障體.

二約位斷障者. 薩婆多宗煩惱障中五見及

疑見諦所斷. 貪瞋癡慢貫通二斷. 貪等迷理

見道所斷. 貪等障事修道所除. 彼宗所說二

乘之人但滅惑障未除智障. 唯佛知來滅彼

智障. 雜心論云. 佛除染汚不染汚無知. 俱

舍論云. 智障永時障. 二論所說蓋是惑障習

氣也. 成實論宗所斷二障與薩婆多異. 彼論

宗中見道已前聞思慧位斷假名惑. 修慧位

中斷實法惑. 見諦道中見滅之時斷迷理十